ભાઈ-બહેનોને એમાંથી ઉગાયાર઼્ર્ અને આટલાં સફળ બનાવ્યાં. હું જ્યારે નાનો હતો ત્યારે તે મારા માટે ફક્ત મા હતી. ત્યાર બાદ મોટો થયો અને એ મારી ગુરુ થઈ અને મોટો સ્ટાર બન્યો ત્યાર બાદ પણ એ જ મારી ગુરુ રહી છે. મારાં મમ્મી અને પપ્પા બન્ને આર્ટિસ્ટ હતાં અને માટે જ મારામાં પણ તેમના એ ગુણો આવ્યા છે. મા એક શક્તિ છે અને તેની સેવા અને પૂજા કરવાથી શક્તિ મળે છે. આ શક્તિનો લાભ લેવા માટે પણ નસીબ સારું હોવું જરૂરી છે. મા-બાપની સેવા કરવાનો મોકો જીવનમાં દરેકને નથી મળતો. આજકાલ સંતાનોએ માને ઘરમાંથી કાઢી મૂકી એવા કિસ્સાઓ અવારનવાર સંભળાતા રહે છે જે ખૂબ જ ખોટું કહેવાય. આવાં સંતાનોને મારી એક જ સલાહ કે મા ખુશનસીબોને મળે છે. માટે ભગવાને જે મારૂપી અમૂલ્ય ભેટ આપી છે તેને સાચવી રાખો અને જીવનભર તેની સેવા કરો, કારણ કે નસીબમાં ન હોય તેમને મા-બાપ મળતાં નથી. અને જો એવા નસીબદારોમાંના એક હો તો મા-બાપની હંમેશાં સેવા કરો. મેં એવાં કર્મ કર્યા હશે એટલે જીવનમાં મને મારી માની સેવા કરવાનો મોકો મળ્યો. માનો વર્ષો પહેલાં જ્યારે સ્વર્ગવાસ થયો એ પછી પણ મેં સેવા ચાલુ જ રાખી છે.